
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 543 


8 Ιουλίου 1996 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Επιβολή τέλους ειδικού εντύπου θεωρήσεως επί αλλο¬ 
δαπών διαβατηρίων. 

Ανάκληση της παραχώρησης τμήματος χώρου παρα¬ 
λιακής εκτάσεως μεταξύ των δύο Αλιπέδων Α' και Β' 

Βούλας. 

Σύσταση ειδικού λογαριασμού στην Διεύθυνση Οικονο¬ 
μικού της Κεντρικής Υπηρεσίας του Υπουργείου Δι¬ 
καιοσύνης, με την ονομασία «Εύρυθμη λειτουργία 
υπηρεσιών αρμοδιότητας Υπουργείου Δικαιοσύ¬ 
νης». 

Τροποποίηση απόφασης διορισμού μελών του Δ.Σ. του 

Κ.Θ.Β.Ε. 

Διάθεση χρηματικού ποσού από τον «Ειδικό Λογαρια¬ 
σμό εσόδων, από θαλάσσια μεταφορικά μέσα» ως 
κινήτρου παραγωγικότητας στους υπαλλήλους 
ΥΕΝ, Οίκου Ναύτου και ΓΕΝΕ. Λειτουργία, διαχεί¬ 
ριση του Λογαριασμού αυτού και καθορισμός των 
προϋποθέσεων και του τρόπου καταβολής του κινή¬ 
τρου παραγωγικότητας στους δικαιούχους. 

Μεταβίβαση αρμοδιοτήτων στον Προϊστάμενο της Γε¬ 
νικής Δ/νσης Διοικητικής Υποστήριξης και στους 
Προϊσταμένους των Δ/νσεων Διοικητικού, Οικονο¬ 
μικής Διαχείρισης, Ακαδημαϊκών θεμάτων και Φοι¬ 
τητικής Μέριμνας του Πανεπιστημίου Θεσσαλίας. 


ΥΠΟΥΡΓΙΚΕΣ Α ΠΟΦΑΣΗΣ & ΕΓΚΡΙΣΕΙΣ 

Αριθ. Φ 61 Ο/ΤΕΛ/86/ΑΣ 1044 (1) 

Επιβολή τέλους ειδικού εντύπου θεωρήσεως επί αλλοδα¬ 
πών διαβατηρίων. 

ΟΙ ΥΠΟΥΡΓΟΙ 

ΕΞΩΤΕΡΙΚΟΝ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1) Τις διατάξεις του Ν. 2214/94 άρθρ. 42, παρ. 1 και 2. 

2) Τις διατάξεις του Κ.Ν. 4952/31 περί Προξενικής Νο¬ 
μοθεσίας, όπως διετηρήθησαν σε ισχύ από το Ν. 419/76 
«Περί Οργανισμού του Υπ. Εξωτερικών» άρθρ. 180. 

3) Την κοινή υπουργική απόφαση των Υπουργών Εξωτε¬ 
ρικών και Οικονομικών «Περί καθορισμού της αξίας της 
Μεταλλικής Δραχμής» (ΦΕΚ 159/Β72.4.87). 


4) Την ανάγκη για αποτροπή πλαστογραφήσεως Προξε¬ 
νικών σφραγίδων θεωρήσεως εισόδου (VI3Α) και την αντι¬ 
μετώπιση της λαθρομεταναστεύσεως, αποφασίζουμε: 

Καθιερώνεται προξενικό τέλος ειδικού εντύπου αυτο¬ 
κόλλητης θεωρήσεως εισόδου (νΐ5Α) επί των διαβατηρίων 

1 των υπηκόων των Κρατών εκείνων για τα οποία υφίσταται 
καθεστώς θεωρήσεων, ύψους εβδομήντα εκατοστών 

„ (0,70) της Μεταλλικής Δραχμής. 

* Στις περιπτώσεις που προβλέπεται από τη Νομοθεσία 
είτε από διμερή συμφωνία χορήγηση θεωρήσεως ατελώς , 
το ειδικό έντυπο θα χορηγείται ομοίως χωρίς χρέωση. 

Το παραπάνω τέλος του ειδικού εντύπου αυτοκόλλητης 

2 θεωρήσεως εισόδου θα διατίθεται μέσω της Υπηρεσίας 
Διαχειρίσεως Εντύπων, Αξιών του Δημοσίου, όπως τα 

4 λοιπά Προξενικά τέλη και θα αποτελεί δημόσιο έσοδο, το 
οποίο θα εμφανίζεται μέσω της Δ. Ο.Υ. Πληρωμών Αθηνών 
στον Κ.Α.Ε. 2361 του τακτικού προϋπολογισμού. 

Η παρούσα να δημοσιευθεί στην Εφημερίδα της Κυβερ- 
νήσεως. 

Αθήνα, 2 Ιουλίου 1996 

^ οι ΥΠΟΥΡΓΟΙ 

ΕΞΩΤΕΡΙΚΩΝ ΟΙΚΟΝΟΜΙΚΩΝ 

ΘΕΟΔ. ΠΑΓΚΑΛΟΣ ΑΛΕΞ. ΠΑΠΑΔΟΠΟΥΛΟΣ 

-♦- 

6 Αριθ. 517251/73 ( 2 ) 

Ανάκληση της παραχώρησης τμήματος χώρου παραλιακής 
εκτάσεως μεταξύ των δύο Αλιπέδων Α' και Β' Βούλας. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΚΑΙ ΑΠΟΚΕΝΤΡΩ¬ 
ΣΗΣ, 

ΟΙΚΟΝΟΜΙΚΩΝ ΚΑΙ ΑΝΑΠΤΥΞΗΣ 

Έχοντας υπόψη: 

1. Τις διατάξεις του Α.Ν. 1565/50 όπως κυρώθηκε με 
το Ν. 1624/51 και τροποποιήθηκε με το Ν.Δ. 4109/60 και 
201/74. 

2. Το Ν. 2160/93 «Ρυθμίσεις για τον Τουρισμό και άλ¬ 
λες διατάξεις» (ΦΕΚ 118/Α719.7.93). 

3. Το Π.Δ. 884/76 «Περί κανονισμού διαρθρώσεως των 
υπηρεσιών και καταστάσεως του προσωπικού του ΕΟΤ». 

4. Τον κανονισμό μισθώσεων, εκμισθώσεων κ.λ.π. ακι¬ 
νήτων του ΕΟΤ. 

5. Το άρθρο 260 του Π.Δ. 410/95 «Δημοτικός και Κοι¬ 
νοτικός Κώδικας» (Α7231). 

6. Την αριθ. 411/24.1.96 (ΦΕΚ 58/Β729.1.96) από¬ 
φαση περί αναθέσεως αρμοδιοτήτων στον Υφυπουργό 
Οικονομικών Γεώργιο Δρύ για θέματα δημοσίων κτημά¬ 
των. 

7. Το Π.Δ. 26/1996 (ΦΕΚ 18/Α722.1.96) περί διορι¬ 
σμού νέων μελών της Κυβέρνησης. 

8. Το Π.Δ. 27/1996 (ΦΕΚ 19/Α71.2.96) περί συγχώ¬ 
νευσης των Υπουργείων Τουρισμού, Βιομηχανίας, Ενέρ¬ 
γειας και Τεχνολογίας και Εμπορίου στο Υπουργείο Ανά¬ 
πτυξης. 

9. Το Π.Δ. 29/1996 (ΦΕΚ 20/Α /1.2.96) περί διορισμού 
Υπουργού και Υφυπουργών Υπουργείου Ανάπτυξης. 

10. Τη 12/96 (ΦΕΚ 137/Β ) απόφαση του Πρωθυπουρ¬ 
γού περί καθορισμού αρμοδιοτήτων του Υφυπουργού 
Εσωτερικών, Δημόσιας Διοίκησης και Αποκέντρωσης Λά¬ 
μπρου Παπαδήμα. 

11. Την από 19.8.93 Σύμβαση παραχώρησης. 

12. Το αριθ. 617/6.10.95 Υπηρεσιακό σημείωμα Δ/ 
νσης ΙΔ' Εκμετάλλευσης ΕΟΤ περί ανάκλησης της παρα¬ 
χώρησης τμήματος χώρου από τον Δήμο Βούλας στην 
Ακτή Βούλας. 

13. Το αριθ. 302/10.11.95 Υπηρεσιακό σημείωμα Δ/ 
νοης Γ' Τεχνικής ΕΟΤ. 

14. Το αριθ. 688/23.11.95 Υπηρεσιακό σημείωμα Δ/ 
νσης Εκμετ/σης ΕΟΤ και το υπ' αριθ. πρωτ. 628/25.9.95 
έγγραφο της Π.Υ.Α. της ΥΑ/ΕΟΤ Ακτή Α - Βούλας όπου 
αναφέρονται εκτενώς οι λόγοι σκοπιμότητας ανάκλησης 
της παραχώρησης τμήματος της παραλιακής έκτασης που 
είχε παραχωρηθεί στον Δήμο Βούλας με την από 19.8.93 
Σύμβαση χρησιδανείου. 

15. Την εισήγηση του Γενικού Γραμματέα ΕΟΤ και τη 
συζήτηση που επηκολούθησε. 

16. Την υπ’ αριθ 48/47/3/13.2.96 απόφαση του Διοι¬ 
κητικού Συμβουλίου του ΕΟΤ. 

17. Το γεγονός ότι εκ της πράξεως αυτής ουδεμία επι- 
πλέόν δαπάνη θα βαρύνει τον προϋπολογισμό του ΕΟΤ, 
αποφασίζουμε: 

Εγκρίνουμε: 

1. Την μερική ανάκληση των υπ’ αριθ. 577/20/18.6.87 
και 1167/27.11.87 αποφάσεων του Δ.Σ./ΕΟΤ μόνον όσον 
αφορά την παραχώρηση της χρήσες, άνευ ανταλλάγμα¬ 
τος, στον Δήμο Βούλας, παραλιακής εκτάσεως συνολικού 
εμβαδού 5.520 τ.μ., όπως αυτή σημειώνεται με τα στοι¬ 
χεία ΑΩαβγδεζΑ στο αριθ. 255/157/7.11.95 τοπογρα- 
φικό διάγραμμα ΕΟΤ. 

2. Η παραλιακή έκταση της οποίας ανακαλούμε την πα¬ 
ραχώρηση επανέρχεται στην χρήση του ΕΟΤ προς δια¬ 
σφάλιση οικονομικών και περιουσιακών συμφερόντων του 
ΕΟΤ ήτοι την εύρρυθμη λειτουργία της παρακείμενης 
Υπηρεσίας Αυτεπιστασίας Ακτής Α' Βούλας και με την 
προϋπόθεση ότι για την οποιαδήποτε πιθανή μελλοντική 
αξιοποίηση - εκμετάλλευση της έκτασης αυτής από τον 
ΕΟΤ θα τηρηθούν αυστηρά οι υπάρχουσες σχετικές μελέ¬ 
τες του ΥΠΕΧΩΔΕ. 

3. Ο Δήμος Βούλας αποδεσμεύεται, λόγω της ανάκλη¬ 
σης της παραχώρησης, από την υποχρέωση καταβολής 
της προβλεπομένης από το σχετικό άρθρο -3- της Κ/68 
Συντακτικής Πράξης αποζημίωσης στο Δημόσιο (ψιλός 
κύριος), για την ως άνω περιγραφόμενη παραλιακή έκταση 
της οποίας ανακαλείται η παραχώρηση και η σχετική υπο¬ 
χρέωση του Δήμου Βούλας θα ισχύει μόνον για το υπό¬ 
λοιπο της εκτάσεως που είχε παραχωρηθεί σε αυτόν με 
την από 19.8.93 Σύμβαση χρησιδανείου (άρθρο 5). 

4.0 Δήμος Βούλας αναλαμβάνει την υποχρέωση να πυ- 


ρασφαλίσει με έξοδά του τις εγκαταστάσεις που υφίστα- 
νται σήμερα στην παραλιακή έκταση που του είχε παρα¬ 
χωρηθεί με την από 19.8.93 Σύμβαση καθώς και όσες άλ¬ 
λες προβλέπεται να κατασκευάσει σύμφωνα με τις εγκε¬ 
κριμένες σχετικές μελέτες και τους όρους της από 
19.8.93 Σύμβασης, εκτός αυτών που αφορούν την έκταση 
της οποίας ανακαλείται η παραχώρηση. 

Η πυρασφάλιση θα γίνεται για ποσό που θα ανταποκρί- 
νεται στην πραγματική τους αξία και που θα καθορίζεται 
με έγγραφο του ΕΟΤ, σε ασφαλιστική εταιρεία που θα 
εγκρίνει ο ΕΟΤ. 

Η ασφάλιση θα γίνεται στο όνομα του ΕΟΤ και με διαδο¬ 
χικές συμβάσεις διάρκειας ενός έτους τουλάχιστον και θα 
καταχωρείται όρος στα πυρασφαλιστήρια συμβόλαια ότι ο 
Δήμος εκχωρεί και μεταβιβάζει στον ΕΟΤ κάθε τυχόν 
απαίτησή του κατά της ασφαλιστικής εταιρείας και σε πε¬ 
ρίπτωση πυρκαγιάς ή άλλου ατυχήματος που τυχόν επι- 
συμβεί στα ασφαλισμένα ακίνητα ή κινητά, η ασφαλιστική 
αποζημίωση θα διατίθεται αποκλειστικά και μόνον για την 
αντικατάσταση ή αποκατάστασή τους. 

Ο Δήμος θα παραδίδει στον ΕΟΤ τα πυρασφαλιστήρια 
συμβόλαια ανανέωσης με απόδειξη πληρωμής ασφαλί¬ 
στρων, δέκα (10) τουλάχιστον μέρες πριν από τη λήξη 
κάθε προηγούμενου συμβολαίου. · 

5. Κατά τα λοιπά θα ισχύουν οι όροι της από 19.8.93 
Σύμβασης χρησιδανείου μεταξύ ΕΟΤ και Δήμου Βούλας 
και όσον αφορά την παραχωρημένη παραλιακή έκταση 
που εναπομένει μετά την παρούσα ανάκληση παραχώρη¬ 
σης τμήματος χώρου της αρχικής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Ιουλίου 1996 

01 ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ ΥΦΥΠΟΥΡΓΟΣ ΟΙΚΟΝΟΜΙΚΩΝ 

Δ10ΙΚ. ΚΑΙ ΑΠΟΚΕΝΤΡΩΣΗΣ 

Λ. ΠΑΠΑΔΗΜΑΣ Γ. ΔΡΥΣ 

ΑΝΑΠΤΥΞΗΣ 

Β. ΠΑΠΑΝΔΡΕΟΥ 

-♦- 

Αριθ. 80985 (3) 

Σύσταση ειδικού λογαριασμού στην Διεύθυνση Οικονομι¬ 
κού της Κεντρικής Υπηρεσίας του Υπουργείου Δικαιο¬ 
σύνης, με την ονομασία «Εύρυθμη λειτουργία υπηρε¬ 
σιών αρμοδιότητας Υπουργείου Δικαιοσύνης». 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη τις διατάξεις: 

1) Της παρ. 18 του άρθρου 5 του Ν. 2408/96 (ΦΕΚ 
104/Α74.6.96) «Τροποποίηση διατάξεων του Ποινικού 
Κώδικα, του Κώδικα Ποινικής Δικονομίας, του Κώδικα βα¬ 
σικών κανόνων για την μεταχείρηση των κρατουμένων και 
άλλες διατάξεις». 

2) Της απόφασης αρ. 67312/6.6.96 (ΦΕΚ 449/Β7 
14.6.96) «Καθορισμός ποσού του παγίου δικαιώματος της 
παρ. 18 περ. β του άρθρου 5 του Ν. 2408/96. 

3) Του άρθρου 27 του Ν. 2081/92 (ΦΕΚ 154/Α) με το 
οποίο προστέθηκε νέο άρθρο, το άρθρο 29Α στο Ν. 
1558/85 (ΦΕΚ 137/Α ). 

4) Τις ανάγκες της εύρυθμης λειτουργίας υπηρεσιών 
αρμοδιότητας Υπουργείου Δικαιοσύνης. 

5) Το γεγονός ότι από την απόφαση αυτή δεν προκαλεί- 

ται δαπάνη σε βάρος του Κρατικού Προϋπολογισμού, απο¬ 
φασίζουμε: 

1. Συνιστάται ειδικός λογαριασμός στην Διεύθυνση Οι¬ 
κονομικού της Κεντρικής Υπηρεσίας του Υπουργείου Δι¬ 
καιοσύνης, με την ονομασία «Εύρυθμη λειτουργία υπηρε¬ 
σιών αρμοδιότητας Υπουργείου Δικαιοσύνης», ο οποίος 
τηρείται στην Τράπεζα Ελλάδος μέχρι τυχόν ανοίγματος 
νέου έντοκου λογαριασμού, σε Τράπεζα του Δημόσιου 
Τομέα, που θα αναδειχθεί μετά από πλειοδοτικό διαγωνι¬ 
σμό που θα διενεργηθεί από τη διαχειριστική επιτροπή. 

2. Έσοδα του ανωτέρω ειδικού λογαριασμού είναι: 

α) Τα εισπραττόμενα σύμφωνα με τις διατάξεις της παρ. 
18 περ. α του άρθρου 5 του Ν. 2408/96 ποσά και 

β) Τα εισπραττόμενα, σύμφωνα με τις διατάξεις της 
παρ. 18 περ β του άρθρου 5 του Ν. 2408/96, ποσά, του 
παγίου (ειδικού γραφικού) δικαιώματος, όπως αυτό καθο¬ 
ρίσθηκε με την απόφαση αρ. 67312/6.6.1996 (ΦΕΚ 449/ 
Β714.6.1996), πλην του 1/4 του εν λόγω ποσού, που πα- 
ρακρατείται από τον Άμισθο Υποθηκοφύλακα για την 
αντιμετώπιση των πόσης φύσεως εξόδων του. 

Από τα παραπάνω έσοδα ποσοστό 2% αποδίδεται, από 
την διαχειριστική επιτροπή του παρόντος ειδικού λογαρια¬ 
σμού, στο λογαριασμό 026831/8 του ΤΑΧΔΙΚ που τηρεί¬ 
ται στην Τράπεζα Ελλάδος για τους σκοπούς του και την 
έκδοση του ενσήμου της παρ. 14 της παρούσας. 

3. Σκοπός του ειδικού λογαριασμού της παρ. 1 της από¬ 
φασης αυτής είναι η χορήγηση κατ’ αποκοπή ειδικής απο¬ 
ζημίωσης στους μονίμους και με σχέση εργασίας ιδιωτικού 
δικαίου αορίστου χρόνου υπαλλήλους της Κεντρικής Υπη¬ 
ρεσίας του Υπουργείου Δικαιοσύνης και των Ιατροδικαστι¬ 
κών Υπηρεσιών της χώρας αρμοδιότητας Υπ. Δικ/νης, 
τους δικαστικούς υπαλλήλους μονίμους και εκ μεταφοράς 
των Γραμματειών των Πολιτικών - Ποινικών Δικαστηρίων 
και Εισαγγελιών, του Σ.τ.Ε., των Διοικητικών Δικαστηρίων 
και της Γενικής Επιτροπείας των Τακτικών Διοικητικών Δι¬ 
καστηρίων, στο μόνιμο και με σχέση εργασίας αορίστου 
χρόνου προσωπικό που ασχολείται με τη φύλαξη και καθα¬ 
ριότητα των Δικαστικών Καταστημάτων της χώρας, τις τη¬ 
λεφωνήτριες των Δικαστικών Υπηρεσιών, στους μονίμους 
υπαλλήλους του ΤΑΧΔΙΚ, στους Επιμελητές Ανηλίκων 
των Δικαστηρίων Ανηλίκων, στους μονίμους και με σχέση 
εργασίας ιδιωτικού δικαίου αορίστου χρόνου υπαλλήλους 
των Εμμίσθων Υποθηκοφυλακείων και Κτηματολογικών 
Γραφείων της Χώρας, στους μονίμους και με σχέση εργα¬ 
σίας ιδιωτικού δικαίου αορίστου χρόνου υπαλλήλους των 
Καταστημάτων Κράτησης, των Ιδρυμάτων Αγωγής Ανηλί¬ 
κων και των Στεγών Ανηλίκων των Εταιρειών Προστασίας 
Ανηλίκων, στους αποσπασμένους υπαλλήλους στην 
Εθνική Σχολή Δικαστών καθώς και στους υπαλλήλους που 
διατίθενται για τη γραμματειακή υποστήριξη των Κομμά¬ 
των, των βουλευτών και των Ελλήνων βουλευτών του Ευ¬ 
ρωπαϊκού Κοινοβουλίου, στους υπηρετούντες στα υπό 
την εποπτεία του Υπουργείου Δικαιοσύνης Ινστιτούτα κα¬ 
θώς και στους υπαλλήλους άλλων Υπηρεσιών οι οποίοι 
αποσπώνται στις Υπηρεσίες της παραγράφου αυτής και 
εφόσον οι υπάλληλοι αυτοί δεν λαμβάνουν άλλη ειδική 
αποζημίωση αντίστοιχου ύψους με την κατά τις διατάξεις 
της απόφασης αυτής χορηγούμενη. Σε περίπτωση που η 
καταβαλλομένη ειδική αποζημίωση υπολείπεται, κατα¬ 
βάλλεται η διαφορά. 

4. Της ειδικής αυτής αποζημίωσης δεν δικαιούνται οι 
υπάλληλοι των Υπηρεσιών της παρ. 3 της απόφασης αυ¬ 
τής, εφόσον είναι αποσπασμένοι σε άλλες Υπηρεσίες, 


πλην των Υπηρεσιών της παρ. 3 της απόφασης αυτής. 
Επίσης όσοι τελούν σε άδεια άνευ αποδοχών ή προσωρινή 
παύση. Οι υπάλληλοι που τελούν σε αργία λαμβάνουν τα 
3/4 της ειδικής αυτής αποζημίωσης, δύναται δε να τους 
αποδοθεί το υπόλοιπο 1 /4 του ποσού, μετά από απόφαση 
της διαχειριστικής επιτροπής, τηρουμένων αναλόγως των 
διατάξεων των οικείων κατά περίπτωση Κωδίκων υπηρε¬ 
σιακής κατάστασης. 

5. Για νεοδιοριζόμενους υπαλλήλους καθώς και για 
αποχωρούντες λόγω συνταξιοδότησης, προϋπόθεση κα¬ 
ταβολής της ειδικής αυτής αποζημίωσης κατά μήνα, είναι 
να έχουν συνεχή υπηρεσία τουλάχιστον 15 ημερολογια¬ 
κών ημερών, στο αντίστοιχο χρονικό διάστημα. 

6. Η διαχείριση του ανωτέρω λογαριασμού θα γίνεται 
από επταμελή διαχειριστική επιτροπή αποτελούμενη από 
το Γενικό Διευθυντή Οργάνωσης και Πληροφορικής του 
Υπουργείου Δικαιοσύνης ως Πρόεδρο, ένα (1) δικαστικό 
υπάλληλο, έναν (1) υπάλληλο της Κ.Υ. του Υπουργείου Δι¬ 
καιοσύνης, ένα (1) σωφρονιστικό υπάλληλο, έναν (1) 
υπάλληλο των Εμμίσθων Υποθ/κείων και Κτηματολογικών 
Γραφείων, έναν (1) υπάλληλο του ΤΑΧΔΙΚ και έναν (1) 
υπάλληλο της Υπηρεσίας Επιμελητών Ανηλίκων, προτει- 
νόμενους με τους αναπληρωτές τους από τις οικείες συν¬ 
δικαλιστικές οργανώσεις. 

Χρέη Γραμματέα της επιτροπής θα εκτελεί υπάλληλος 
της Διεύθυνσης Οικονομικού της Κεντρικής Υπηρεσίας 
του Υπουργείου Δικαιοσύνης με απόφαση του Προέδρου 
της Διαχειριστικής Επιτροπής. 

7. Η ανωτέρω επιτροπή συνιστάται με απόφαση του 
Υπουργού Δικαιοσύνης με θητεία 3 ετών και τις εξής αρ¬ 
μοδιότητες: α) Απόδοση του ποσοστού 2% στο ΤΑΧΔΙΚ. 
β) Απόδοση ποσοστού 0,5% στην ΟΔΥΕ - ΟΣΥΕ, Σύλλογο 
Υπαλλήλων Κεντρικής Υπηρεσίας Υπουργείου Δικαιοσύ¬ 
νης, Σύλλογο Υπαλλήλων ΤΑΧΔΙΚ, Σύνδεσμο Επιμελητών 
Ανηλίκων και Πανελλήνια Ένωση μονίμων υπαλλήλων κα¬ 
τηγορίας ΥΕ Υπουργείου Δικαιοσύνης «Η ΑΛΛΗΛΕΓΓΥΗ» 
με σκοπό τη διάθεσή του για επιμορφωτικούς, πολιτιστι¬ 
κούς ή κοινωνικούς σκοπούς. Η απόδοση του εν λόγω πο¬ 
σοστού γίνεται σε υπολόγους οριζομένους από τις παρα¬ 
πάνω συνδικαλιστικές οργανώσεις και κατ’ αναλογία των 
υπηρετούντων υπαλλήλων του χώρου που καλύπτει η 
κάθε συνδικαλιστική οργάνωση, ανεξάρτητα αν είναι μέλη 
των ανωτέρω συνδικαλιστικών οργανώσεων, γ) Κατανομή 
του προς πληρωμή κάθε μήνα ποσού, δ) Διενέργεια πλειο¬ 
δοτικού διαγωνισμού για την ανάδειξη Τράπεζας του Δη¬ 
μόσιου Τομέα. 

ε) Επιστροφή τυχόν αχρεωστήτως καταβληθέντων πο¬ 
σών στα Υποθηκοφυλακεία, στ) Υπογραφή ενταλμάτων, 
επιταγών, καταστάσεων πληρωμών, ζ) Σύνταξη ετήσιας 
απολογιστικής κατάστασης και υποβολή αυτής στο Ελε¬ 
γκτικό Συνέδριο και κάθε άλλη αναγκαία λεπτομέρεια που 
δεν έχει προβλεφθεί με την απόφαση αυτή. 

8. Η πληρωμή της ανωτέρω ειδικής αποζημίωσης γίνε¬ 
ται κάθε δίμηνο από την Δ/νση Οικονομικού της Κεντρι¬ 
κής Υπηρεσίας του Υπουργείου Δικαιοσύνης από ειδικό 
γραφείο το οποίο θα λειτουργήσει για το σκοπό αυτό με 
αποσπασμένους υπαλλήλους από τις υπηρεσίες της παρ. 
3 της παρούσας, η οποία υποχρεούται για: 

α) την παρακολούθηση των εσόδων του λογαριασμού, β) 
τη συλλογή των απαραίτητων στοιχείων για την ανωτέρω 
πληρωμή, γ) σύνταξη καταστάσεων πληρωμής, δ) έκδοση 
ενταλμάτων και επιταγών, ε) απόδοση κρατήσεων, στ) σύ¬ 
νταξη ετησίων βεβαιώσεων αποδοχών και ζ) κατάρτιση 

ετήσιας απολογιστικής κατάστασης κ.λπ. 

9. Για την πληρωμή της ανωτέρω ειδικής αποζημίωσης 
οι Προϊστάμενοι των υπαλλήλων των υπηρεσιών της παρ. 3 
της απόφασης αυτής αποστέλλονται: 

α) κατά την πρώτη εφαρμογή πίνακες των δικαιουμένων 
της ειδικής αυτής αποζημίωσης υπαλλήλων και β) πίνακες 
με τις τυχόν μεταβολές δικαιουμένων υπαλλήλων σύμ¬ 
φωνα με τις διατάξεις της απόφασης αυτής. 

10. Η κατανομή του ποσού που συγκεντρώνεται κάθε 
δίμηνο στον ειδικό λογαριασμό της παρ. 1 της απόφασης 
αυτής, συμπεριλαμβανομένων και των τόκων, γίνεται 
στους δικαιούχους ισόποσα. 

11. Κατ’ εξαίρεση η πρώτη κατανομή Θα γίνει για το 
χρονικό διάστημα του μηνός Ιουνίου. 

12. Η ανωτέρω ειδική αποζημίωση υπόκειται στις νόμι¬ 
μες κρατήσεις υπέρ των οικείων ασφαλιστικών ταμείων. 

13. Η είσπραξη των ποσών της παρ. 18 του άρθρου 5 
του Ν. 2408/96 γίνεται σύμφωνα μ*, τις κείμενες διατά¬ 
ξεις περί εισπράξεως δικαιωμάτων στα Υποθηκοφυλακεία 
του Κράτους και τα Κτηματολογικά Γραφεία Ρόδου και Κώ 
- Λέρου καταχωρείται δε σε δημιουργούμενες στήλες του 
βιβλίου εισαγωγής εγγράφων και εισπράξεως τελών και δι¬ 
καιωμάτων και στο βιβλίο πρωτοκόλλου ή βιβλίο εκδόσεως 
πιστοποιητικών και αντιγράφων, προκειμένου περί Αμί¬ 
σθων Υποθηκοφυλακείων, κατά περίπτωση, η δε από¬ 
δοση των ποσών στον ειδικό λογαριασμό της παρ. 1 της 
παρούσης απόφασης γίνεται εντός των προβλεπομένων 
από τις κείμενες διατάξεις προθεσμιών αποδόσεως των 
υπέρ του Δημοσίου εισπραττομένων δικαιωμάτων και 
αποδεικνύεται με την επικόλληση των σχετικών κατά βι¬ 
βλίο τραπεζικών αποδείξεων στα παραπάνω βιβλία. Το συ¬ 
νολικό αποδοθέν ανά μήνα ποσό γνωστοποιείται εντός 
του πρώτου δεκαημέρου του επομένου μηνός στη Διεύ¬ 
θυνση Οικονομικού της Κεντρικής Υπηρεσίας του Υπουρ¬ 
γείου Δικαιοσύνης με φωτοαντίγραφα των σχετικών τρα¬ 
πεζικών αποδείξεων. Σε περιπτώσεις επιστροφής τυχόν 
αχρεωστήτως καταβληθέντων ποσών σύμφωνα με τις δια¬ 
τάξεις της παρ. 18 του άρθρου 5 του Ν. 2408/96, λόγω 
αδυναμίας καταχώρησης των οικείων εγγραφών, η επι¬ 
στροφή γίνεται συ μ ψη φιστικά από το οικείο Υποθηκοφυ¬ 
λακείο, εφόσον τούτο είναι δυνατόν. 

14. Το ποσό του παγίου (ειδικού γραφικού) δικαιώματος 
της παρ. 18 περ. β του Ν. 2408/96 δύναται να εισπραχθεί 
και με ένσημο, τηρουμένης της προβλεπόμενης από τις 
κείμενες διατάξεις, διαδικασίας, πληντου 1/4 του ποσού 
που παρακρατείται από τον Άμισθο Υποθηκοφύλακα. 

15. Το προβλεπόμενο από τις διατάξεις της περ. α της 
παρ. 18 του άρθρου 5 του Ν. 2408/96 αναλογικό δικαίωμα 
δεν εισπράττεται από τα Έμμισθα και Άμισθα Υποθηκο¬ 
φυλακεία και τα Κτηματολογικά Γραφεία Ρόδου και Κω - 
Λέρου σε περιπτώσεις καταχώρησης αιτήσει του Δημο¬ 
σίου ή Νομικού Προσώπου Δημοσίου Δικαίου εξομοιουμέ- 
νου προς το Δημόσιο από απόψεως προνομίων δικαστι¬ 
κής, διοικητικής και οικονομικής φύσεως ή απολαύοντος 
των ατελειών αυτού καθώς και των Οργανισμών Τοπικής 
Αυτοδιοίκησης. 

16. Στις περιπτώσεις όπου κατά τις κείμενες διατάξεις 
στα Υποθηκοφυλακεία της χώρας (Έμμισθα - Άμισθα) και 
τα Κτηματολογικά Γραφεία Ρόδου και Κω - Λέρου ^οο- 
βλέπεται η είσπραξη μειωμένων αναλογικών δικαιωμάτων, 
το προβλεπόμενο από τις διατάξεις της περ. α’ της παρ. 
18 του άρθρου 5 του Ν. 2408/1996 εισπραττόμενο ποσό 
δεν δύναται να υπερβεί το προβλεπόμενο από την κατά 


περίπτωση ειδική νομοθεσία όριο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Ιουλίου 1996 

Ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 

Φ 

Αριθ. ΥΠΠΟ/ΔΙΟΙΚ/Β/31303 (4) 

Τροποποίηση απόφασης διορισμού μελών του Δ.Σ. του 

Κ.Θ.Β.Ε. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις των αρ. 2, 3 και 4 του 2273/94 (ΦΕΚ 
233/Α/27.12.94) Εθνικό Θέατρο, Κρατικό θέατρο Β. Ελ¬ 
λάδας και άλλες διατάξεις». 

2. Την αριθμ. 1118/11.1.95 Υπουργική απόφαση «διο¬ 
ρισμός μελών του Δ.Σ. του Κ.Θ.Β.Ε. (ΦΕΚ 6/Β/95), όπως 
τροποποιήθηκε μεταγενέστερα με την αριθμ. 52379/ 
31.10.95 όμοια απόφαση (ΦΕΚ 931/Β/95). 

3. Το αριθ. 57/12.6.96 Φ.Ε.Α. της Δ/νσης Καλών Τε¬ 
χνών (Τμήμα θεάτρου). 

4. Το αριθ. 6339/30.4.96 έγγραφο του Σ.Ε.Μ., αποφα¬ 
σίζουμε: 

1. Τροποποιούμε την αριθ. 1118/11.1.95 Υπουργική 
απόφαση (ΦΕΚ 6/Β/95) με την οποία διορίστηκαν τα μέλη 
του Διοικητικού Συμβουλίου του Κρατικού θεάτρου Βο¬ 
ρείου Ελλάδος (Ν.Π.Ι.Δ εποπτευόμενο από το ΥΠΠΟ), 
όπως τροποποιήθηκε μεταγενέστερα και διορίζουμε, ως 
μέλος του ανωτέρω Συμβουλίου, για το υπόλοιπο της θη¬ 
τείας του (λήξη θητείας 12.1.1999) τον Δημήτρη Παλαιο- 
χωρίτη, προτεινόμενο από το Δ.Σ. του Σ.Ε.Μ., σε αντικα- 
τάταση του Κώστα Μπάλλα, ο οποίος παραιτήθηκε. 

2. Κατά τα λοιπά ισχύει η αριθ. 1118/11.1.95 Υπουρ¬ 
γική απόφαση όπως τροποποιήθηκε με την αριθ. 52379/ 
31.10.95 όμοια απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Ιουνίου 1996 

Ο ΥΠΟΥΡΓΟΣ 

ΣΤΑΥΡΟΣ ΜΠΕΝΟΣ 
-*- 

Αριθ. 4336.1/6/96 (5) 

Διάθεση χρηματικού ποσού από τον «Ειδικό Λογαριασμό 
εσόδων, από Θαλάσσια μεταφορικά μέσα» ως κινήτρου 
παραγωγικότητας στους υπαλλήλους ΥΕΝ, Οίκου Ναύ¬ 
του και ΓΕΝΕ. Λειτουργία, διαχείριση του Λογαριασμού 
αυτού και καθορισμός των προϋποθέσεων και του τρό¬ 
που καταβολής του κινήτρου παραγωγικότητας στους 
δικαιούχους. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τιγ διατάξεις: 

ο) Τ ΡΛ 259'88 «Οργανισμός του Υπουργείου Εμπο- 
ρι τής Ναυτιλίας». 

3) Του άρθρου 5 του Ν. 2390/96 «Μεταρρυθμίσεις στο 
αντικειμενικό σύστημα φορολογίας εισοδήματος και άλ- 
> ς διατάξεις». 

2. Την ανάγκη αύξησης της παραγωγικότητας για την 

προώθηση του έργου των Υπηρεσιών του ΥΕΝ, Οίκου 
Ναύτου και ΓΕΝΕ. 

3. Τις διατάξεις του Ν. 2362/95 «περί Δημοσίου Λογι¬ 

στικού Ελέγχου των δαπανών του Κράτους και άλλες δια¬ 
τάξεις». . 

4. Το γεγονός ότι με την απόφαση αυτή προκαλειται συ¬ 
νολικά δαπάνη ποσού τετρακοσίων δέκα εκατομμυρίων 
(410.000.000) δρχ. περίπου για το έτος 1996 και για κάθε 
ένα από τα επόμενα έτη από τα έσοδα του Ειδικού Λογα¬ 
ριασμού, αποφασίζουμε: 

1. Τη χορήγηση από 1.1.1996 μηνιαίου χρηματικού πο¬ 

σού, ως κίνητρο παραγωγικότητας στους μονίμους και με 
σχέση εργασίας Ιδιωτικού Δικαίου Αορίστου Χρόνου Πολι¬ 
τικούς Υπαλλήλους του ΥΕΝ (πληντων εκπαιδευτικών Δη¬ 
μόσιας Ναυτικής Εκπαίδευσης και του προσωπικού των 
Πλοηγικών Σταθμών του άρθρου 7 του Ν. 3142/1995), Οί¬ 
κου Ναύτου (πλην Ιατρών), Γραφείου Ευρέσεως Ναυτιλια¬ 
κής Εργασίας, καθώς επίσης και στους αποσπασμένους 
στους παραπάνω φορείς υπαλλήλους, εφόσον δεν λαμβά¬ 
νουν όμοια παροχή από τον φορέα όπου οργανικό ανή¬ 
κουν. Το ποσό αυτό θα διατίθεται από τα έσοδα του «Ειδι¬ 
κού Λογαριασμού από θαλάσσια μεταφορικά μέσα» που 
τηρείται έντοκος σε αναγνωρισμένη Τράπεζα και συστά- 
θηκς με το Ν. 2390/96 στο Υπουργείο Εμπορικής Ναυτι¬ 
λίας. . , 

2. Έσοδα του παραπάνω λογαριασμού είναι οι εισφορές 
υπέρ ΝΑΤ για κάθε χορηγούμενη ή τροποποιούμενη άδεια 
σκοπιμότητας δρομολογήσεως πλοίων, που προβλέπο- 
νται από την παρ. 2 του άρθρου 59 του Ν. 1914/1990 
όπως ισχύει σήμερα, οι εισφορές υπέρ ΝΑΤ αδειών ρυ- 
μουλικών εργασιών και ρυμουλκικών δικαιωμάτων που 
προβλέπονται από την παρ. 2 του άρθρου 39 του Ν. 2008/ 

1992 όπως συμπληρώθηκαν με την παρ. 2 άρθρου 13 του 
Ν. 2042/1992 και τα κατ’ εξουσιοδότηση της παρ. 5 άρ¬ 
θρου 13 του Ν. 2042/1992 οριζόμενα με Κοινές Υπουργι¬ 
κές Αποφάσεις υπέρ ΝΑΤ δικαιώματα προσόρμισης, πα¬ 
ραβολής πρυμνοδέτησης, ελλιμενισμού και παροπλισμού 
πόσης φύσεως πλοίων, πλοιαρίων και πλωτών ναυπηγη¬ 
μάτων, όπως αυτά καθορίζονται από την ισχύουσα νομο¬ 
θεσία. Επειδή το πλεόνασμα του Ειδικού Λογαριασμού 
που προκύπτει μετά την καταβολή του χρηματικού κινή¬ 
τρου περιέρχεται στο ΝΑΤ ως πόρος αυτού, τα έσοδα 
αυτά θα εξακολουθούν να εισπράττονται με την ίδια διαδι¬ 
κασία από το ΝΑΤ και τα εντεταλμένα απ’ αυτό όργανα και 
υπηρεσίες. Οι εισπράξεις αυτές θα κατατίθενται του λοι¬ 
πού στις κατά τόπους Δ.Ο.Υ. στον ΚΑ εσόδου 3532 του 
Κρατικού Προϋπολογισμού υπέρ του Ειδικού Λογαρια¬ 
σμού, όπως από τις διατάξεις του άρθρου 60 παρ. 2 του Ν. 
2362/96 υπαγορεύεται. Αντίγραφα του αποδεικτικού κα¬ 
τάθεσης στις Δ.Ο.Υ. και των παραστατικών είσπραξης από 
τις εντεταλμένες Υπηρεσίες και Οργανα θα αποστέλλο- 
νται για έλεγχο στο Τμήμα Οικονομικής Διοίκησης της 
Διεύθυνσης Πολιτικού Προσωπικού ΥΕΝ. Φωτοαντίγραφα 
των παραπάνω θα αποστέλλονται από το Τμήμα Οικονομι¬ 
κής Διοίκησης της Διεύθυνσης Πολιτικού Προσωπικού του 
ΥΕΝ στην Δ/νση Πόρων του ΝΑΤ. 

3. Τα παραπάνω έσοδα που εισπράττονται μέσω του 
Κρατικού Προϋπολογισμού θα αποδίδονται στον Ειδικό 
Λογαριασμό ανά δίμηνο με χρηματικό ένταλμα το οποίο θα 
εκδίδεται από την Υπηρεσία Δημοσιονομικού Ελέγχου του 
ΥΕΝ, ύστερα από σχετική εντολή της 24ης Διεύθυνσης 
του Γενικού Λογιστηρίου του Κράτους, σε βάρος των πι¬ 
στώσεων του προϋπολογισμού ΥΕΝ του ΚΑ εξόδου 3277 


«Απόδοση στον Ειδικό Λογαριασμό ΥΕΝ, που τηρείται σε 
Τράπεζα, του εσόδου που εισπράττεται από θαλάσσια 
Μεταφορικά Μέσα». 

Από τα αποδιδόμενα στον ανωτέρω Λογαριασμό ποσά 
παρακρατείται κατά το χρόνο της απόδοσής τους, ποσο¬ 
στό είσπραξης όπως προβλέπεται από τις διατάξεις του 
Π.Δ. 695/79 και της αριθμ. 2024387/5.4.1990 απόφα¬ 
σης του Υπουργού Οικονομικών, που κυρώθηκε με το άρ¬ 
θρο 24 του Ν. 1884/90. 

4. Η διαχείριση του Ειδικού Λογαριασμού θα γίνεται από 
το Τμήμα Οικονομικής Διοίκησης της Διεύθυνσης Πολιτι¬ 
κού Προσωπικού του ΥΕΝ. 

5. Η μηνιαία χρηματικήπαροχή σε κάθε δικαιούχο για 
την αύξηση της παραγωγικότητας θα προσδιορίζεται από 
το μισθολογικό κλιμάκιο και το Επίδομα Χρόνου Υπηρε¬ 
σίας πολλαπλασιαζόμενο με συντελεστή 0,95 σε κάθε δε 
περίπτωση δεν μπορεί να ε'ιναι μικρότερη των 40.000 δρχ. 
ανά δικαιούχο. Υπάλληλοι που αμείβονται με ειδικές συλ¬ 
λογικές συμβάσεις εργασίας, θα λαμβάνουν την χρημα¬ 
τική παροχή που αντιστοιχεί στον μόνιμο υπάλληλο της 
ίδιας κατηγορίας και χρόνου υπηρεσίας που αμείβεται με 
το ενιαίο μισθολόγιο. 

Δεν είναι δικαιούχοι της παραπάνω παροχής οι τελού- 
ντες σε εκπαιδευτική άδεια, άδεια άνευ αποδοχών, σε 
διαθεσιμότητα ή αργία για όσο χρόνο διαρκεί αυτή. Επίσης 
δεν δικαιούνται την παροχή υπάλληλοι με αναρρωτική 
άδεια πέραν των τριών ημερών μηνιαίος, όπου θα γίνεται 
ανάλογη περικοπή. 

6. Κριτήρια αύξησης της παραγωγικότητας θα αποτε¬ 
λούν η ποσοτική και ποιοτική απόδοση των υπαλλήλων στο 
τομέα ευθύνης τους, που θα βεβαιώνονται από τον προϊ¬ 
στάμενο της οργανικής μονάδας στην οποία υπηρετούν. 

Η συμβολή των υπαλλήλων στην αύξηση της παραγωγι¬ 
κότητας θα βεβαιώνεται στη κατάσταση πληρωμής ή σε 
ξεχωριστή βεβαίωση από τον προϊστάμενο της οργανικής 
μονάδας, στην οποία για λόγους ομοιομορφίας θα ανα¬ 
γράφονται τα εξής: «Βεβαιώνεται ότι οι περιλαμβανόμενοι 
στη κατάσταση συνέβαλαν με την απόδοσή τους στην αύ¬ 
ξηση παραγωγικότητας της Υπηρεσίας». 

7. Για την καταβολή του χρηματικού αυτού κινήτρου που 
θα γίνεται κάθε δίμηνο από τις πιστώσεις του έντοκου «Ει¬ 
δικού Λογαριασμού Εσόδων από θαλάσσια μεταφορικά 
μέσα» με τις παραπάνω καταστάσεις ορίζεται με την από¬ 
φαση αυτή υπόλογος διαχειριστής ο Δ/ντής ΔΑΣΝ με ανα¬ 
πληρωτή του τον Δ/ντή ΔΠΠ ή τον προϊστάμενο του Τμή¬ 
ματος Οικονομικής Διοίκησης ΔΠΠ. 

8. Η πληρωμή του εν λόγω ποσού θα γίνεται: 

α) για τους υπαλλήλους της Κεντρικής Υπηρεσίας, 
Υ.Ν.Μ., Πλοηγικής Υπηρεσίας, ΓΕΝΕ και ΚΛΠ - Ελευσί¬ 
νας από τον εκκαθαριστή αποδοχών Πολιτικού Προσωπι¬ 
κού που θα είναι υπόλογος. 

β) για τους υπαλλήλους των ΚΕΣΕΝ, ΑΔΣΕΝ, ΔΣΕΝ/ 
ΣΠΜ-ΘΑΛΑΜΗΠΟΛΩΝ, ΔΛΕΝ, Λιμενικών Αρχών από 
τους υπεύθυνους για την καταβολή αποδοχών οι οποίοι θα 
είναι υπόλογοι. 

γ) για τους υπαλλήλους του Οίκου Ναύτου, από τον 
Προϊστάμενο της Οικονομικής Υπηρεσίας του Ο.Ν. που 
θα είναι υπόλογος. 

Στο τέλος κάθε διμήνου θα συντάσσονται αναλυτικές 
ονομαστικές καταστάσεις με τα ακριβή ποσά για κάθε δι¬ 
καιούχο, φωτοαντίγραφα των οποίων θα αποστέλλονται 
στο Τμήμα Οικονομικής Διοίκησης της Διεύθυνσης Πολιτι¬ 
κού Προσωπικού για προέλεγχο. Στη συνέχεια με μέριμνα 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


της παραπάνω Υπηρεσίας ο υπόλογος διαχειριστής του 
Ειδικού Λογαριασμού, θα εκδίδει εντολές μεταβίβασης 
των απαιτουμένων ποσών στους υπολόγους μέσω του Κε¬ 
ντρικού Καταστήματος και των υποκαταστημάτων της επι- 
λεγεΐσας Τράπεζας για την πληρωμή των δικαιούχων. 

Μετά την εξόφληση, οι πρωτότυπες καταστάσεις με τα 
επισυναπτόμενα σ’ αυτές δικαιολογητικά (απόδοσης φό¬ 
ρου, κρατήσεων κ.λπ.) θα αποστέλλονται και πάλι στην 
αρμόδια Υπηρεσία για οριστικό έλεγχο. Τυχόν αδιάθετο 
ποσό θα κατατίθεται αμέσως από τους υπολόγους στο 
Κεντρικό λογαριασμό της Τράπεζας. 

Ειδικά για το χρονικό διάστημα από 1.1.1996 μέχρι την 
έκδοση της παρούσας απόφασης θα συνταχθεί μια κατά¬ 
σταση για όλη αυτή τη χρονική περίοδο, από τους υπολό¬ 
γους διαχειριστές κάθε υπηρεσίας χωρίς να τηρηθεί η δια¬ 
δικασία της βεβαίωσης, διατηρουμένων όμως των περιο¬ 
ρισμών της παραγράφου 5. 

Το Τμήμα Οικονομικής Διοίκησης τηςΔιεύθυνσης Πολι¬ 
τικού Προσωπικού ΥΕΝ μεριμνά για την διαχειριστική τα¬ 
κτοποίηση του Ειδικού Λογαριασμού με την αποστολή των 
σχετικών δικαιολογητικών για κατασταλτικό έλεγχο από το 
Ελεγκτικό Συνέδριο στο τέλος κάθε οικονομικής χρή¬ 
σης. 

9. Τα ποσά που καταβάλλονται στους δικαιούχους υπό- 
κεινται σ’ όλες τις νόμιμες κρατήσεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 4 Ιουλίου 1996 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΕΜΠΟΡΙΚΗΣ ΝΑΥΤΙΛΙΑΣ 

ΑΛΕΞ. ΠΑΓΊΑΔΟΠΟΥΛΟΣ ΚΟΣΜΑΣ ΣΦΥΡΙΟΥ 

-♦- 

Αριθ. 2844 (6) 

Μεταβίβαση αρμοδιοτήτων στον Προϊστάμενο της Γενικής 
Δ/νσης Διοικητικής Υποστήριξης και στους Προϊσταμέ¬ 
νους των Δ/νσεων Διοικητικού, Οικονομικής Διαχείρι¬ 
σης, Ακαδημαϊκών θεμάτων και Φοιτητικής Μέριμνας 
του Πανεπιστημίου Θεσσαλίας. 

Ο ΠΡΟΕΔΡΟΣ ΤΗΣ ΔΙΟΙΚΟΥΣΑΣ ΕΠΙΤΡΟΠΗΣ 
ΠΑΝΕΠΙΣΤΗΜΙΟΥ ΘΕΣΣΑΛΙΑΣ 

Έχοντας υπόψη: 

1. Τις διατάξεις: 

α. Του Π.Δ. 83/84 «Περί ιδρύσεως Παν/μίου Αιγαίου, Ιο- 
νϊου Παν/μίου και Παν/μίου Θεσσαλίας» όπως ισχύει. 

β. Του Ν. 1268/82 «Για δομή και λειτουργία των ΑΕΙ» 
όπως ισχύει. 

γ. Του άρθρου 1 του Ν. 2083/92 όπως τροποποιήθηκε 
με το άρθρο 7 του Ν. 2158/93. 

δ. Του άρθρου 3 παρ. 1 περ. στ. εδαφ. 3 του Ν. 2083/ 
92. 

ε. Του άρθρου 78 του Ν. 1892/90. 
στ. Του Π.Δ. 224/95 «Περί Οργανισμού των Διοικητικών 
Υπηρεσιών του Παν/μίου Θεσσαλίας», όπως τροποποιή¬ 
θηκε με το ΦΕΚ 142/7.7.95/τ.Α' και το ΦΕΚ 217/ 
25.10.95/τ.Α\ 

2. Την από 10.11.95 απόφαση της Διοικούσας Επιτρο¬ 
πής (Συνεδρίαση 188/10.11.95) που αφορά στην τοποθέ¬ 
τηση Προϊσταμένων Δ/νσεων Παν/μίου Θεσσαλίας. 

3. Τις υπηρεσιακές ανάγκες του Ιδρύματος. 

4. Το γεγονός ότι από τις διατάξεις αυτής της απόφασης 
δεν προκαλείται δαπάνη εις βάρος του κρατικού προϋπο¬ 


λογισμού, αποφασίζουμε: 

Α. Μεταβιβάζουμε στον Προϊστάμενο της Γενικής Δ/ 
νσης Διοικητικής Υποστήριξης του Παν/μίου Θεσσαλίας, 
το δικαίωμα να υπογράφει «Με Εντολή Προέδρου» απο¬ 
φάσεις και κάθε είδους έγγραφα, που εκδίδονται σύμ¬ 
φωνα με τις κείμενες διατάξεις από τις Δ/νσεις αρμοδιό- 
τητάς του, δηλαδή Διοικητικού, Οικονομικής Διαχείρισης 
και Ακαδημαϊκών θεμάτων και αφορούν. 

1. Τη διοικητική εποπτεία, τον έλεγχο, το συντονισμό 
και την εύρυθμη λειτουργία των παραπάνω Δ/νσεων. 

2. Την επίλυση θεμάτων που προκύπτουν από την 
εφαρμογή της Νομοθεσίας. 

3. Τη ρύθμιση θεμάτων υπηρεσιακής κατάστασης του 
πόσης φύσεως προσωπικού πλην των μελών ΔΕΠ. 

4. Την έκδοση των χρηματικών ενταλμάτων πληρωμής 
δαπανών. 

5. Την έκδοση χρηματικών ενταλμάτων προπληρω¬ 

μής- 

6. Τη θεώρηση των οδοιπορικών εξόδων του πάσης φύ¬ 
σεως προσωπικού του Πανεπιστημίου, πλην του Προέ¬ 
δρου, του Αντιπροέδρου, και των μελών της Διοικούσας 
Επιτροπής. 

Β. Στον Προϊστάμενο της Διεύθυνσης Διοικητικού ή στο 
νόμιμο αναπληρωτή του: 

1. Πιστοποιητικά και βεβαιώσεις για την υπηρεσιακή κα¬ 
τάσταση του προσωπικού του Πανεπιστημίου με εξαίρεση 
αυτών που προορίζονται για το εξωτερικό, καθώς και τη 
θεώρηση του γνησίου των υπογραφών του προσωπικού 
αυτού. 

2. Ανακοινώσεις αποφάσεων και πράξεων που αφορούν 
την υπηρεσιακή κατάσταση, τις άδειες του προσωπικού 
του Πανεπιστημίου και λοιπών περιπτώσεων, πλην πει¬ 
θαρχικών. 

3. θεωρήσεις βιβλιαρίων νοσηλείας των υπαλλήλων και 
των μελών των οικογενειών τους και έγγραφα προς Υγειο¬ 
νομικές Επιτροπές για χορήγηση αναρρωτικών αδειών και 
έκδοση βιβλιαρίων νοσηλείας. 

4. Υπηρεσιακές μεταβολές Διοικητικού Προσωπικού και 
προσωπικού με σχέση εργασίας Ιδιωτικού Δικαίου. 

5. Πράξεις χορηγήσεως επιδομάτων χρόνου υπηρεσίας, 
σπουδών και μισθολογικών κλιμακίων. 

6. θέματα Πολιτικής Σχεδιάσεως εκτάκτων Αναγκών 
(Π.Σ.Ε.Α.) του Πανεπιστημίου. 

Γ. Στον Προϊστάμενο της Διεύθυνσης Οικονομικής Δια¬ 
χείρισης ή στο νόμιμο αναπληρωτή του: 

1. Δηλώσεις, που προβλέπονται από τη φορολογική νο¬ 
μοθεσία, για την απόδοση στο Δημόσιο Φόρων, χαρτοσή¬ 
μων κ.λ.π. 

2. Αποδόσεις των κρατήσεων στο Δημόσιο, Ασφαλι¬ 
στικά Ταμεία και τρίτους. 

3. Εκτελωνισμό των εισαγομένων εφοδίων. 

4. Ανακαταλογισμό των δαπανών στους οικείους κωδι¬ 
κούς αριθμούς του Προϋπολογισμού του Ιδρύματος. 

5. Επιστροφή στους δικαιούχους των εγγυητικών επι¬ 
στολών. 

6. Βεβαιώσεις και εισπράξεις εσόδων ιδίας περιουσίας 
του Ιδρύματος. 

7. Την εκκαθάριση, αναγνώριση και πληρωμή των δαπα¬ 
νών του Ιδρύματος. 

8. Υποβολή στην Υπηρεσία δικαιολογητικών απόδοσης 
λογαριασμού των ΧΕΠ. 

9. Παροχή συμπληρωματικών στοιχείων δικαιολογή- 
σεως των δαπανών, εκτός από τις περιπτώσεις επιστρο¬ 
φής χρηματικών ενταλμάτων με σχετικές πράξεις του Πα- 

ρέδρου Ελεγκτικού Συνεδρίου. 

10. Βεβαιώσεις των φοιτητικών δανείων των χορηγηθέ- 
ντων σύμφωνα με τις κείμενες διατάξεις. .. . 

Δ. Στον Προϊστάμενο της Διεύθυνσης Ακαδημαϊκών θε¬ 
μάτων ή στο νόμιμο αναπληρωτή του: 

1. Απαντήσεις σε επιστολές για φοιτητικά θέματα και 
προγράμματα σπουδών σε ενδιαφερδμενους του εσωτε- 

Ρ 2 Ανακοινώσεις αποφάσεων της Διοικούσας Επιτροπής 
προς Πανεπιστημιακές κ.λπ. αρχές του εσωτερικού για 
θέματα Σπουδών, Μορφωτικών Ανταλλαγών και Δημοσίων 
Σχέσεων. 

Ε. Στον Προϊστάμενο της Διεύθυνσης Φοιτητικής Μέρι¬ 
μνας ή στο νόμιμο αναπληρωτή του: 

1 Απαντήσεις σε επιστολές για θέματα σίτισης, στέγα¬ 
σης ψυχαγωγίας και περίθαλψης φοιτητών. 

2. Ανακοινώσεις αποφάσεων της Διοικούσας Επιτροπής 
για τα παραπάνω θέματα. 


3. Διαβιβαστικά έγγραφα που αφορούν θέματα σίτισης, 
στέγασης, εξεύρεσης εργασίας, ψυχαγωγίας φοιτητών, 
διαλέξεις, καθώς και θέματα για την οργάνωση και διεξα¬ 
γωγή κάθε είδους αθλητικών εκδηλώσεων στην Ελλάδα 
και στο Εξωτερικό. 

Σε περίπτωση που οι παραπάνω εξουσιοδοτημένοι, 
λόγω της «ρύσεως ή της σοβαρότητας ενός εγγράφου, κρί¬ 
νουν απαραίτητη την υπογραφή του από ανώτερο όργανο, 
αυτό θα υπογράφεται από τον Πρόεδρο της Διοικούσας 
Επιτροπής ή το νόμιμο αναπληρωτή του. 

Η από«ραση αυτή να δημοσιευθεί στην Εφημερίδα της 
Κυβερνήσεως. 

Βόλος, 6 Ιουνίου 1996 

Ο Πρόεδρος 
Ι.Γ. ΓΕΩΡΓΑΤΣΟΣ 

ΕΦΗΜΕΡΙΕ ΤΗΣ ΚΥΒΕΡΝΗΣΕΟΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 


_ ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ _ 

ΚΑΠΟΔΙΣΤΡΙΟΥ 34 . ΑΘΗΝΑ 104 32 · ΤΕ1 ΕΧ 223211 ΥΡΕΤ <3Η . ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 


ΠΕΡΙΦΕΡΕΙΑΚΑ ΓΡΑΦΕΙΑ 


Σολωμού 51 


ΠΩΛΗΣΗΣ Φ.Ε.Κ. 



Πληροφορίες δημοσιευμάτων Α.Ε.-Ε.Π.Ε 

5225761 

ΘΕΣΣΑΛΟΝΙΚΗ 

(031) 

423955 


5230841 

25ης Μαρτίου 21 Τ.Κ. 541 00 


423956 

Πληροφορίες δημοσιευμάτων λοιπών ΦΕΚ 

5225713 

ΠΕΙΡΑΙΑΣ 


4136402 


5249547 

Νικήτα 6-8 Τ.Κ. 185 31 


4171307 

Πώληση Φ.Ε.Κ. 

5239762 

ΠΑΤΡΑ 

(061) 

271249 

Φωτοαντίγραφα παλαιών Φ.Ε.Κ. 

5246141 

Κόρινθου 327 Τ.Κ. 262 23 

224581 

Βιβλιοθήκη παλαιών Φ.Ε.Κ. 

5248188 

ΙΩΑΝΝΙΝΑ 



Οδηγίες για δημοσιεύματα Α.Ε.-Ε.Π.Ε. 

5248785 

Διοικητήριο Τ.Κ. 454 44 

(0851) 

21901 

Εγγραφή Συνδρομητών Φ.Ε.Κ. και 


ΚΟΜΟΤΗΝΗ 

(0531) 

22637 

αποστολή Φ.Ε.Κ. με πληρωμή μέσω Δ.Ο.Υ. 

5248320 

Δημοκρατίας 1 Τ.Κ. 891 00 

26522 


ΤΙΜΗ ΦΥΛΛΩΝ - Μέχρι 18 σελίδες 100 δρχ. 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Από 1 β σελίδες και άνω ηροσαύξηση 100 δρχ. ανόβοέλιδο ή μέρος αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Κ.Α.Ε Προϋπολογισμού 
2531 

ΚΑΕ. εσόδου υπέρ 
ΤΑΠΕΤ 3512 

Α' (Νόμοι, ΠΑ, Συμβάσεις κτλ.) 

30.000 δρχ. 

1.500 δρχ. 

Β' {Υπουργικές αποφάσεις κτλ.) 

50.000 · 

2.500 · 

Γ (Διορισμοί, απολύσεις κτλ. Δημ. Υπαλλήλων) 

10.000 - 

500 · 

Δ' (Απαλλοτριώσεις, πολεοδομία κτλ.) 

50.000 * 

2.500 > 

Αναπτυξιακών Πράξεων (Τ.Α.Π.Σ.) 

25.000 » 

1.250 · 

Ν.ΠΛΑ (Διορισμοί κτλ. προσωπικού ΝΠΔΔ) 

10.000 . 

500 » 

Παράρτημα (Πίνακες επιτυχάντων διαγωνισμών) 

5.000 · 

250 · 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 » 

500 · 

Ανωτάτου Ειδικού Δικαστηρίου (Α.ΕΑ) 

3.000 · 

150 · 

Ανωνύμων Εταιρειών Δ ΕΠ.Ε 

150.000 » 

7.500 . 

Προκηρύξεων Α.Σ.Ε.Π. 

10.000 . 

500 . 

ΠΑ ΟΛΑ ΤΑ ΤΕΥΧΗ ΕΚΤΟΣ Α.Ε. Δ ΕΠ.Ε. 

120.000 . 

6.000 . 


* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

• Οι συνδρομές του εξωτερικού είναι διπλάσιες των παραπάνω αναφερομένων και μπορεί να στέλνονται με επιταγή και σε 
ανάλογο συνάλλαγμα στο Δκ:υθυντή Οικονομικού του Εθνικού Τυπογραφείου. 

• Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπρ ά ττ ε τ ο ι στην Αθήνα από το Ταμείο του ΤΑΠΕΤ 
(Καποδιστρίου 34 - Αθήνα) και σπς άλλες πόλεις από τα Δημόσια Ταμεία. 

• Οι συνδρομητές του εξωτερικού μποοούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Δήμοι και οι Κοινότητες πληρώνουν το μισό χρηματικό ποσό της συνδρομής και ολόκληρο το ποσό υπέρ του ΤΑΠΕΤ. 

# Η συνδρομή ισχύει για ένα χρόνο, που αρχίζει την 1 η Ιανουάριου και λήγει την 31 η Δεκεμβρίου του ίδιου χρόνου. Δεν εγγρά- 
φονται συνδρομητές για μικρότερο χρονικό διάστημα. 

• Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κόθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεοΐες κοινού λειτουργούν καθημερινά από 08.00* έως 13.00* 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





















